برنت مارکالی نفتین قیمتی هفته‌نین سون گونونده 56 دو‌لارین اوزرینده سئیر ائدیر.
برنت مارکالی نفتین بوشقا قیمتی دونن 56،23 دو‌لاردان گونه باشلارکن گون ایچینده ان یوکسک 57،23 دو‌لاری گؤردو. غربی تگزاس (WTI) نفتین قیمتی ده یوزده 0،17 دیر ایتیره‌رک 54، 26 دو‌لاردان آلیجی تاپدی.
قلوبال نفت قیمت‌لرینده دونن آمریکا انرژی اینفورماسیون ایداره‌سی‌نین (EIA) آچیقلادیغی ستوک معلومات‌لاری تأثیرلی اولدو. دونن آمریکا انرژی اینفورماسیون ایداره‌سی‌نین معلوماتینا گؤره، اؤلکه‌ده تیجاری خام نفت ذخیره لری، کئچن هفته بیر اونجه کی هفته‌یه گؤره تخمینن 600 مین بوشقا آرتا‌راق گؤزلنتی لرین آلتیندا قالدی. توپلام ذخیره لر 518،7 میلیون بوشقایا چاتدی. بازار گوزلنتیسی، ستوک لارین 3،5 میلیون بوشقا چوخالماسی ایستیقامتینده دیر. بیر اونجه کی هفته خام نفت ذخیره لری 9،5 میلیون بوشقا آرتیم گؤسترمیشدی.
